NaiveNeuron/SloPal huggingface dataset:
Mazurek, Milan, poslanec NR SR (2018-09-19):
Tak môžete odísť pán Klus, mne chýbať nebudete. Dobre, späť k téme a na záver. Keďže, pán Danko, odchádzajú vám voliči, odchádzajú vám členovia a vy si dobre uvedomujete, že prichádzajú k nám, k Ľudovej strane Naše Slovensko, k poslednej národnej a kresťanskej strane, tak prichádzate s takýmito návrhmi, ktoré sú priamo, jasne a zreteľne zamerané voči určitým politickým subjektom, ktoré vychádzajú z vášho egoizmu, z vašej vlastnej neschopnosti zaujať ľudí na Slovensku skutočným politickým programom, skutočnou prácou pre národ, skutočným, ako to vy hovoríte, štátnickým umením a podobne, ale z vášho strachu, z toho, že raz môžete byť nahradený a možno aj potrestaný za to, čo ste na slovenskom národe napáchali. Veď keby sme sa opýtali bývalých zamestnancov Lesostavu Revúca, či si mysleli v tej dobe, že tunelár a privatizér, ktorý vykradol celý podnik, raz bude druhým najvyšším ústavným činiteľom, tak by tomu jednoducho asi neverili, chytali by sa za hlavu, že tak hlboko slovenský národ jednoducho padnúť nemôže, že tak hlboko Slovenská republika nemôže klesnúť, ale dnes je to realitou. To znamená, tieto snahy budú pretrvávať, ale ja verím, keďže poslancov, či už týchto štandardných fiktívnych opozičných strán, alebo poslancov vládnej koalícii, nepresvedčím o tom, že za takýto návrh zákona nemajú hlasovať, verím tomu, že sa občanom otvoria oči a pochopia, že Slovenská národná strana, takzvane, už dávno nie je národná a že sa kľudne môže premenovať, ja neviem, na slovenskú sionistickú stranu alebo podobne, čo by omnoho viac vystihovalo skutočnú podstatu jej aktuálnej politickej činnosti. Ďakujem.
P. Paška, predseda NR SR: (2008-07-02):
(Hlasovanie). 140 prítomných, 80 za, 60 sa zdržalo. Tento návrh sme prijali.
Paška, Pavol, predseda NR SR (2013-09-11):
(Hlasovanie.) 138 prítomných, 92 za, 40 sa zdržalo, 6 nehlasovali. Body 1 až 7 sme schválili.
Šimečka, Michal, podpredseda NR SR (2023-11-21):
Ďakujem. Pán poslanec Viskupič.
Poliačik, Martin, poslanec NR SR (2018-10-23):
Dobre. Vyčítal som, pán minister, vo vašich očiach nevypovedanú otázku. (Smiech a ruch v sále.) A odpovedám, áno, pán minister, môžte to stiahnuť aj v záverečnom slove. Ďakujem.
Kondrót, Maroš, poslanec NR SR (2013-05-14):
Ďakujem pekne, pán predsedajúci. Vážené kolegyne poslankyne, kolegovia poslanci, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením z 13. marca 2013 č. 493 pridelila predmetný návrh zákona na prerokovanie týmto výborom. Ústavnoprávnemu výboru Národnej rady, ďalej, Výboru Národnej rady Slovenskej republiky pre financie a rozpočet, výboru pre hospodárske záležitosti a výboru pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavnoprávny výbor uznesením zo 7. mája 2013 č. 211, Výbor Národnej rady pre financie a rozpočet uznesením z 9. mája č. 151, výbor pre hospodárske záležitosti uznesením zo 7. mája č. 139 a Výbor Národnej rady Slovenskej republiky pre sociálne veci uznesením zo 7. mája 2013 č. 50. Z uznesení výborov Národnej rady Slovenskej republiky pod bodom III tejto správy vyplývajú štyri pozmeňujúce a doplňujúce návrhy. Gestorský výbor odporúča o bodoch 1 až 4 hlasovať spoločne s odporúčaním schváliť ich. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní, schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením zo 14. mája 2013 č. 160. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Kuciaňová, Magdaléna, poslankyňa NR SR (2019-12-05):
Pán predsedajúci, dajte, prosím, hlasovať o pozmeňujúcom návrhu poslankyne Aleny Bašistovej.
Hrnčiar, Andrej, podpredseda NR SR (2017-03-28):
Ďakujem, pán poslanec. Nech sa páči, pán poslanec Hrnko.
Fronc, Martin, poslanec NR SR (2014-06-04):
Ďakujem, pani podpredsedníčka. Pán kolega Vašečka, nikto na vás nepácha násilie. Vy ste pedagóg. A ja vám to poviem. Zavoláte si študenta a poviete mu: „Vieš, keď chceš zmaturovať, musíš sa učiť a nechodiť po diskotékach.“ A on sa musí rozhodnúť, že sa naozaj bude učiť a prestane chodiť po diskotékach. On spácha na sebe násilie. Jednoducho v živote je to tak, že občas musíte brať s tým, čo chcete, aj to, čo nechcete. Ale rozhodujete sa v konečnom dôsledku vy. A to násilie na sebe spáchate vy, nikto iný. A druhá poznámka, k tomu vášmu návrhu. Tá časť, kde hovoríte o tom, že osamelá osoba prakticky len výnimočne môže osvojiť si dieťa, no, zdá sa mi byť trochu naozaj na hrane, pretože myslím si, že predsa len je viacej, keď to dieťa dostane trebárs tú materinskú lásku. Vy aj ja dokonca niektoré prípady poznáme spoločne, kde si žena, ktorá nikdy nebola vydatá, osvojila dieťa a adoptovala a starala sa oň veľmi dobre. Čiže toto sa mi zdá byť príliš tvrdé. Ďakujem.
Laššáková, Jana, podpredsedníčka NR SR (2015-09-22):
Na vystúpenie pána poslanca s faktickou poznámkou pán poslanec Hudacký. Končím možnosť prihlásiť sa s faktickými poznámkami. Nech sa páči, pán poslanec.
Pellegrini, Peter, podpredseda NR SR (2020-10-13):
Pán predseda, dávam procedurálny návrh, aby Národná rada hlasovaním prijala uznesenie, ktorým zaviaže vládu Slovenskej republiky predložiť parlamentu súbor všetkých dostupných údajov, dát a analýz, na základe ktorých sa prijímajú a prijímali rozhodnutia a opatrenia v boji proti pandémii koronavírusu COVID-19. A zároveň, aby parlamentu boli predložené všetky zápisnice z rokovania pandemickej komisie, ako aj zápisnice z rokovania Ústredného krízového štábu s termínom do 19.10., to znamená pred ďalšou schôdzou, ktorá začína v utorok. Tento procedurálny návrh odôvodňujem tým, že vzniká množstvo pochybností, či rozsah a reštrikcie, ktoré sú prijímané, sú naozaj prijímané na základe dát a analýz a nie sú to len žiadosti alebo, alebo nejaké emócie, alebo predstava konkrétneho človeka, ako by to malo vyzerať. Preto by som bol rád, keby sme ako Národná rada tieto informácie dostali.
Laššáková, Jana, podpredsedníčka NR SR (2012-08-03):
Áno, platí to. Ak ukončíte svoje vystúpenie, preruším rokovanie dneska a budeme pokračovať ráno v pondelok faktickými poznámkami pána poslanca Freša, Štefanca, Fronca, Číža, Poliačika, Tomanovej, Poliačik, Kadúc. Všetci, čo sú prihlásení. Prečítam ich, pán poslanec, a preruším rokovanie.
Bugár, Béla, podpredseda NR SR (2016-09-14):
Takže pani poslankyňa bola posledná, ktorá vystúpila v rozprave. Vyhlasujem rozpravu za skončenú. Pýtam sa navrhovateľky, či chce zaujať stanovisko k rozprave. Nech sa páči.
Hrnčiar, Andrej, podpredseda NR SR (2019-09-24):
Otváram všeobecnú rozpravu. Do rozpravy... (Reakcia z pléna.) Aha, teda nech sa páči, pán poslanec.
Blanár, Juraj, podpredseda NR SR (2021-11-10):
Pán poslanec Kočiš s faktickou.
P. Hrušovský, predseda NR SR: (2003-12-16):
Nech sa páči, uveďte ďalší návrh. Ľ. Navrátilová, poslankyňa: Keďže neprešiel bod 74, môžeme hlasovať o mojom poslednom pozmeňujúcom návrhu, že nebudú žiadne obmedzenia na umiestnenie cenných papierov.
Hlina, Alojz, poslanec NR SR (2012-08-01):
Ďakujem pekne. Ja trošku som chcel podobné povedať ako pán Blaha, že naozaj, nič v zlom, tá frekvencia tých príspevkov a tej rozpravy znižuje trošku váhu toho, čo sa hovorí. Čisto teoreticky, aj keby všetko, čo sa hovorilo, bola pravda, tak sa to tam stratí. Chýbala by mi tam tá prieraznosť, netvrdím, že to bola pravda, ani zďaleka nie. Čiže to je len ako taká malá poznámka k tomu, že niekedy je menej viac. Možno niekedy raz a na šupu a poriadne nech to, čo má zaznieť, zaznie. Toto proste, myslím, bolo tretie alebo štvrté vystúpenie, ešte, myslím, dvanásti budú čakať na vystúpenia a ja poctivo fakt počúvam. Ale znižuje to tú váhu. Ak pán Kaník má byť vodcom protistrany, tak v dobrom mu radím, že proste nech to o niečo zjednoduší, skráti a sprierazní, lebo zľahčuje to súperovi. Ďakujem.
Blanár, Juraj, podpredseda NR SR (2021-10-19):
Jedna faktická poznámka na vaše vystúpenie. Pán poslanec Kočiš, nech sa páči.
Brixi, Otto, poslanec NR SR (2012-10-18):
Pristúpime k hlasovaniu o pozmeňujúcich návrhoch, ktoré odzneli v rozprave. Pokiaľ ide o pozmeňujúci návrh pani poslankyne Žitňanskej, o bode1 nemôžeme hlasovať, lebo sme schválili bod 2 spoločnej správy, o bode 2 nemôžeme hlasovať, lebo sme schválili bod 4 spoločnej správy, o bode 4 nemôžeme hlasovať, lebo sme schválili bod 20 spoločnej správy, o bode 5 nemôžeme hlasovať, lebo sme schválili bod 21 spoločnej správy, o bode 6 nemôžeme hlasovať, lebo sme schválili bod 22 spoločnej správy. O bode 3 pozmeňujúceho návrhu pani poslankyne Žitňanskej môžeme hlasovať, tak, prosím, pán predseda, dajte o ňom hlasovať.
Bugár, Béla, podpredseda NR SR (2018-11-27):
Nech sa páči, prezentujme sa a hlasujme. (Hlasovanie.) Prítomných 139, za 59, proti 76, zdržali sa 4 poslanci. Návrh nebol schválený.
Sulík, Richard, predseda NR SR (2011-05-17):
... pán Paška, prosím vás pekne. Pán poslanec Paška. Už ste skončili. Mohli ste dokončiť aj po. Dobre. Faktickými poznámkami budeme pokračovať po hlasovaní. Teraz by som poprosil skrutátorov, predsedov klubov a podpredsedov parlamentu, keby sa mohli dostaviť do zadnej miestnosti, aby sme prešli procedúru tajnej voľby. Od 16.30 do 17.00 je prestávka a potom budeme pokračovať voľbou. Ďakujem. (Prestávka.) (Po prestávke.)
Taraba, Tomáš, poslanec NR SR (2022-03-30):
Pročkovci, vy ste pred voľbami robili úplne pravidelne tlačové konferencie, kde ste hovorili, že kradnúť teda sa nemôže, ale kradnúť v zdravotníctve je už úplne že zvrátené. A vy idete kradnúť nieže v zdravotníctve, ale na utečencoch. Na utečencoch! A vy dáte firme, ktorá vám ozvučovala vaše mítingy, riešiť utečeneckú krízu. Eduard Heger urobil dve veci zatiaľ pri riešení utečeneckej krízy. Prvú, že išiel miešať guláš, na ktorý neprispel tým dobrovoľníkom ani jeden cent. Urobil si fotky, to je jedna vec, ktorú urobil. A druhú vec, že je to on, od ktorého prišlo, prišiel podnet na nájom tejto firmy. Tejto firmy, ktorá vám robila osvetlenia, ktoré vám robila ozvučenia, a táto firma práve preto dneska tu nesedíte, preto tu nesedí ani Mikulec, lebo Mikulec s týmto až tak nemá, toto je Hegerov biznis, trápny Hegerov biznis, úplná štipkáreň a medzitým pred chvíľkou vyšli už správy, je to na Trende, že už sa nebavíme o dva a pol milióna, že už na priamo podpísal Mikulec za 12,6 mil. veci s 26 rôznymi subjektami, máte to tam vonku, pročkovci, čo s tým budete robiť, čo zaleziete ešte aj tí traja, čo ste tu? Však toto sa nedá obhajovať.
Aštaryová, Zuzana, poslankyňa NR SR (2011-10-19):
Teraz, prosím, dajte hlasovať o tom, že prerokúvaný vládny návrh zákona prerokujeme v treťom čítaní ihneď.
J. Halecký, poslanec: (2008-11-26):
Čo je zásadné a rozhodujúce, chcem pripomenúť, že návrat do prvého piliera bez financií, ako sa navrhuje, aby bol vytvorený osobitný účet a tam aby boli uložené financie nie je možný, pretože by to strácalo zmysel, aby počet iks prestúpil do prvého piliera a financie boli niekde inde. Pretože nároky, ktoré tí, ktorí prestúpia do prvého piliera, budú mať také a v takom finančnom rozsahu a vyjadrení, ako keby nikdy z druhého piliera nevystúpili. To znamená, že nebudú ukrátení ani o jednu korunu a jeden halier. Takže ten svoj vklad, ktorý mali v druhom pilieri, musia dávať do prvého piliera bez nejakého zbytočného komentovania a by som povedal zdôvodňovania. Takže túto záležitosť vidím ako absolútne nepriechodnú a hovorím, tento prechod musí byť takým spôsobom, že aj s financiami. Chcem sa vyjadriť ešte k tomu, čo bolo hovorené k ústavnému zákonu. Myslím si, že ústavný súhlas, väčšina alebo aj zákon bolo potrebné prijať na začiatku reformy. Nestačilo diskutovať pol roka, rok alebo možno rok, dva, päť, sedem tak... (Prerušenie vystúpenia časomierou.)
Jurinová, Erika, podpredsedníčka NR SR (2014-04-02):
Ďakujem, pán poslanec. Na vaše vystúpenie bude reagovať faktickou poznámkou jeden pán poslanec. Uzatváram možnosť prihlásiť s faktickou poznámkou. Nech sa páči, pán poslanec Kuffa.
Kollár, Boris, predseda NR SR (2021-11-10):
Ďakujem. S faktickou poznámkou prvý vystúpi pán poslanec Stančík. Nech sa páči, máte slovo.
Fecko, Martin, poslanec NR SR (2013-02-06):
Ďakujem pekne. Pán kolega, ďakujem, lebo ste ozrejmili aj mne nejakú tú históriu, ako to v poľnohospodárstve išlo. No ja sa pýtam, aká bola vyvodená zodpovednosť? Politická? Nie. Osobná, hmotná? Takže vážení, s tým si budeme musieť asi aj do budúcna nejakým spôsobom poradiť, čo s takýmito, by som povedal, prešľapmi, ak sa stanú. Pán kolega, áno, beriem, že hovorili ste, že na krvi našich predkov sa sceľovalo v päťdesiatych rokoch a kolektivizovalo a že by sme to mali teda tú výhodu využiť. Ja som bol tiež v deväťdesiatych rokoch, v deväťdesiatom prvom, druhom, treťom, však vieš, stále som bol na tom pozemkovom a vymeriaval som tých súkromne hospodáriacich roľníkov. Hovorím, dvadsať rokov. Tí, ktorí to brali zo srdcom, ostali, tí, ktorí brali špekulantsky, padli. Možnože sám vieš, že keď nemáš 100 hektárov, tak ani sa do toho nepúšťaj. A tak ako som povedal v minulej faktickej poznámke, no, žiaľ, tú pôdu nedostaneš. Ak si požiadaš a je nájomná zmluva na dvadsať rokov a pokiaľ rok pred jej ukončením vlastník znovu nedá výpoveď, tak prakticky pokračuje ďalších dvadsať rokov. Takže v súčasnosti ani tí malí farmári, ktorí by chceli začínať, nemajú šancu sa dostať k pôde. A je to pravda, už nehovorím o Slovenskom pozemkovom fonde, ktorý prenajíma, doslova na výmery, nie na parcely a robí takéto nájomné zmluvy. A bol som pri tom osobne, kde prakticky tieto zmluvy sú vopred dané, komu pôjdu, a môže si malý farmár tam pýtať od Slovenského pozemkového fondu neviem koľko hektárov, nedostaneš ich. Dokonca v nájomných zmluvách sa ani neuvádza, že je ročná výpovedná lehota, ako to zákon stanovuje. Takže mnoho tých poľnohospodárskych družstiev a poľnohospodárskych subjektov si urobilo tú pôdu tak, ako ju potrebuje na tie dlhé obdobia. Ďakujem.
Kollár, Boris, poslanec NR SR (2016-09-22):
Ďakujem pekne. Je absolútnou pravdou, že vyvážať drevnú hmotu a nespracovávať ju na Slovensku, tak to je plytvanie našimi zdrojmi. Rovnako ako drevo musíme chrániť vodu, stopercentne musíme chrániť aj vodu a našu pôdu. Takže pokiaľ to má byť prvý set zo zákonov, určite ho podporíme a ja si myslím, že to je pre nás strategické a je to veľmi dôležité hlavne pre ďalšie budúce generácie. Pokiaľ si zničíme, rozpredáme vodu, zničíme a vyvezieme všetku drevnú hmotu von, nespracujeme ju, tak to skutočne jednak postihne celé hospodárstvo, lebo to je najlacnejšie, len to vyťažiť a vyniesť von. Ničíme si všetko tunák, a keby sme to začali spracovávať, podstatne lepšie sa to prejaví aj na tržbách, na príjmoch, na zamestnanosti a na všetkom. Takže tento návrh zákona určite za nás podporíme. Ďakujem.
Grendel, Gábor, podpredseda NR SR (2021-05-10):
V rozprave teraz vystúpi pán poslanec Benčík.
Jakab, Július, poslanec NR SR (2023-11-21):
Ďakujem veľmi pekne. Vrátil by som sa k tomu, ako Sociálna poisťovňa teda nedokáže alebo teda potrebuje to okamžite vyplácať, tieto, tieto dávky. Na Slovensku máme cca jeden a pol milióna, do jeden a pol milióna dôchodcov, ktorí poberajú dôchodok, z toho pán minister cca 1,1 milióna ich poberá na účet v banke a cca 400-tisíc ich poberá cez poštu. Na Slovensku máme, teda tých 1,1 milióna nebudem riešiť, lebo to sú bankové účty a tam to zbeháva v podstate hneď. Štyristo tisíc ide cez poštu a týchto 400-tisíc je vlastne, sa nachádza v, vám poviem presne, 2 927 obciach, čo keď to nejak podelím, tak to vychádza cca 135 dôchodcov v priemere na, na jednu obec. Samozrejme, budú tam nejaké rozdiely pri mestách a tak ďalej, ale zase v mestách je aj viac pôšt. Čiže myslím si, že Sociálna poisťovňa, z toho mi vyplýva, že, že nepotrebuje toľko času na to, aby sme teraz tuná museli riešiť po nociach, aby ste to mali zajtra, zajtra po ruke, alebo mi niečo uchádza, čo by som vás teda chcel znova poprosiť, keby ste išli do rozpravy a vysvetlili nám tu technikáliu, že prečo sa to nedalo vyplatiť 640 a, a prečo teraz tu musíme vlastne takto sedieť a baviť sa o tom, aby, aby to Sociálna poisťovňa mala hneď, keď ja som vám teraz na číslach ukázal, že, že k tým dôchodcom sa to dokáže dostať pomerne rýchlo aj kvôli tomu, že ten systém Sociálnej poisťovne trochu načítaný mám. Prosím fakt ako slušne o, o nejaké vysvetlenie. Ďakujem veľmi pekne.
Danko, Andrej, predseda NR SR (2017-05-10):
Ďakujem. Prosím, prezentujme sa a hlasujeme. (Hlasovanie). Prítomných 137 poslancov, za 87, proti 40, zdržalo sa 10. Konštatujem, že sme schválili vládny návrh novely zákona č. 39/2013 Z. z. o integrovanej prevencii a kontrole znečisťovania životného prostredia. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Minamatským dohovorom o ortuti (tlač 498). Spoločným spravodajcom je predseda výboru pre pôdohospodárstvo a životné prostredie poslanec Peter Antal. Prosím ho, aby hlasovanie uviedol.
Paška, Pavol, predseda NR SR (2014-07-01):
Faktická poznámka pán poslanec Fronc, končím možnosť sa prihlásiť.
P. Csáky, podpredseda vlády SR: (2002-07-11):
J. Migaš, predseda NR SR: Ďakujem pekne, pán podpredseda. Teraz pristúpime k odpovediam podpredsedu vlády na vyžrebované otázky poslancov položené predsedovi vlády. Prvá otázka položená predsedovi vlády podľa vyžrebovaného poradia je od pána poslanca Viliama Oberhausera. Otázka znie: „Pán predseda, je pravda, že volebná hymna SDKÚ bude známa pieseň veľkého Elvisa = Love me tender = v slovenskom znení = Milujeme tendre a privatizačných poradcov? Ďakujem za odpoveď.“ Odpovedá vicepremiér Csáky, nech sa páči.
Dubačová, Viera, poslankyňa NR SR (2016-12-08):
Ďakujem veľmi pekne. No, ja sa chcem poďakovať pani ombudsmanke za správu, za jej prácu, za to, čo robí. Som presvedčená, že naozaj robí v prospech každého jedného človeka, pretože ľudské práva a základné ľudské práva, to je v podstate naozaj právo na dôstojný život každého jedného človeka v spoločnosti. V právnom štáte sa bránia základné ľudské práva a slobody každého jedného človeka. Čiže všetkých bez rozdielu, ktorí sa obrátia na pani ombudsmanku. A toto je veľmi dôležitý signál pre všetkých ľudí v našej spoločnosti, že tento úrad funguje. Zároveň správa poukazuje na diskriminácie v školstve, na Moldavu, ktorá pravdepodobne, alebo teda kauza Moldava, ktorá skončí na Európskom súde, na dlhé čakania, ponižovania a podozrenia z mučení, na rozkaz policajného prezidenta, ktorý legitimizuje tieto postupy. Čiže naozaj je tu čo naprávať, a preto je veľmi dôležité, aby sme my poslanci zabezpečili primeranú právnu ochranu pre dôstojnosť človeka, aby polícia nemohla postupovať svojvoľne. Verím, že Národná rada prijme opatrenia na nápravu. Nedostatky, na ktoré pani ombudsmanka poukázala a sú veľmi závažné. V právnom štáte sa naozaj bránia základné ľudské práva a slobody, právo na dôstojný život každého jedného človeka. Ďakujem.
Viskupič, Jozef, poslanec NR SR (2015-11-27):
Áno, moment vyvodzovania politickej zodpovednosti nabral v rámci debaty ako termín taký nános, že je to skôr politická nezodpovednosť, a preto jej vyvodenie často ľudia vnímajú ako slovnú vatu v rámci vyjadrení mnohých zodpovedných ľudí, pretože na konci dňa, ak niekoho berieme na zodpovednosť a chce sa zakryť niečím, tak povie, že na konci dňa prichádza politická zodpovednosť. Okrem preventívneho účinku toho, čo ustanovujeme v rámci zákona, si myslím, že on je aj ochranný pre verejného funkcionára, pretože z druhej strany, ak sa na to pozrieme, že príde nejaký skupinový, lobistický alebo individuálny záujem nejakého lobistu a tá zodpovedná osoba mu povie, ja si kvôli tvojmu návrhu, ktorý my teraz dávaš a ktorý by som mal urobiť a ide v príkrom rozpore s verejným záujmom, sadnúť nepôjdem alebo nepôjdem do väzenia, tak okrem preventívneho účinku a účinku odstrašujúcemu je to aj ochranný prvok tej osoby proti možným skupinovým záujmom a proti tomu, že by mohol v tej argumentácii, ak vykonáva nejakú verejnú funkciu, použiť to, že nemôže konať proti verejnému záujmu nielen z dôvodov svojho presvedčenia a svedomia, ale aj z dôvodu toho, že mu hrozí osobný trest. Čiže pridávam k tvojim dôvodom okrem odstrašujúcej úlohy trestu a prevencie aj ochrannú funkciu verejného funkcionára, ak by naša právna úprava bola prijatá. Ďakujem.
Beblavý, Miroslav, poslanec NR SR (2017-03-28):
Ďakujem pekne, pán presedajúci. Dovoľte mi opraviť prvé z dnešných hlasovaní, kde ma vykázalo zariadenie, že som hlasoval za, a som sa zdržal. Ďakujem. (Ruch v sále.)
Novotný, Viliam, poslanec NR SR (2011-06-30):
Ďakujem pekne za slovo. Vážený pán podpredseda, vážený pán minister, vážené dámy, vážení páni, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k vládnemu návrhu zákona o liekoch a zdravotníckych pomôckach. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Ako sa uvádza v dôvodovej správe, návrh zákona je v súlade s Ústavou Slovenskej republiky a s medzinárodnými zmluvami, ktorými je Slovenská republika viazaná. Návrh zákona si nevyžiada zvýšené nároky na rozpočty obcí a verejnoprávnych inštitúcií. Návrh zákona má pozitívny vplyv na životné prostredie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 415 z 10. júna 2011 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie, a rozpočet, Výbor Národnej rady pre hospodárstvo, výstavbu a dopravu, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 26. augusta 2011 a gestorský výbor do 31. augusta 2011. Vážený pán podpredseda, skončil som, prosím, otvorte rozpravu.
Laššáková, Jana, podpredsedníčka NR SR (2014-02-06):
Poprosím vás pekne, aby ste vypli pána poslanca, keďže vôbec nehovorí k veci.
Jurinová, Erika, podpredsedníčka NR SR (2015-01-29):
Ďakujem pekne. Mňa zaujalo, pán kolega, v tvojom vystúpení pri porovnaní I. a II. piliera, že ako keby vláda Roberta Fica nastavovala nejakú súťaž medzi I. a II. pilierom. A v tomto ti musím dať za pravdu. A je to podľa mňa veľmi nehanebné, lebo každý rozumný človek vie, že II. pilier bol vytvorený možno na zabezpečenie práve istôt, o ktorých SMER celý čas rozpráva, istôt, že sa neprejedia peniaze. Dnes, bohužiaľ, I. pilier je nastavený tak, že prejedáme to, čo malo byť uchované do budúcnosti. Premiér aj celá vláda sa správa ako nejaký dlžník, ktorý tuší, že nebude vedieť splatiť v budúcnosti to, čo má k dispozícii. O dvadsať rokov si bude už pán premiér užívať nejaké milióny, ktoré zarobil vlastnou hlavou, a vôbec ho nebude zaujímať, aké dôchodky budú mať tí, ktorým dnes berie peniaze. Takže tie zásahy, ktoré urobil do II. piliera, naozaj spôsobila práve súťaž, ktorú vyvolala vládna strana SMER medzi týmito piliermi, ktoré mali byť rovnovážne a do budúcnosti mali naozaj priniesť väčšiu istotu dosiahnutia dôchodku.
Hrušovský, Pavol, podpredseda NR SR (2011-03-29):
Ja by som navrhol, pán predseda, aby sme bod a návrh, ktorý predkladá pani poslankyňa Cibulková, ktorý je zaradený pod tlačou 226 a poradovým číslom 49, prerokovali zajtra po prerokovaní návrhov, ktorých predkladateľom je pán minister zahraničných vecí, ktorému sme schválili vzhľadom na jeho zahraničnú cestu, rokovať o koncepcii zahraničnej politiky a ďalších medzinárodných zmluvách zajtra ráno o 9.00 hodine a po prerokovaní týchto bodov by sme pokračovali rokovaním o návrhu pani poslankyne Cibulkovej. (Súhlasná reakcia pléna.)
Martvoň, Anton, poslanec NR SR (2015-02-12):
Ďakujem pekne. Pán poslanec Blanár, ja osobne podporujem tento tvoj návrh, pri ktorom som mal možnosť aj predtým odborne so všetkými aj s pánom ministrom diskutovať na túto tému. Chcem poukázať na to, že zrušenie inštitútu prednostného ošetrenia alebo poskytnutia zdravotnej starostlivosti je výborný nápad. Tak ako si nikto nevie na Slovensku predstaviť inštitút prednostného prijatia na úrade a ešte za to zaplatiť poplatok, tak ja si myslím, že je aj úplne zbytočný inštitút prednostného poskytnutia zdravotnej starostlivosti, nebodaj ešte za platbu, zvlášť keď všetci si platíme povinné zdravotné poistenie. Čiže ja zrušenie tohto inštitútu vítam. Čo sa týka legislatívneho procesu, v ústavnoprávnom výbore som poukázal na zopár právnych nedostatkov, na ktoré som upozornil ministerstvo v tom predmetnom návrhu. Týmto chcem povedať, že tie právne nedostatky, na ktoré som poukázal, boli týmto pozmeňujúcim návrhom odstránené a bolo to dopracované z pohľadu práva tak, aby to bolo čo najlepšie, za čo chcem poďakovať aj pánovi ministrovi. A myslím si, že ten zoznam výkonov, za ktoré sa budú môcť vyberať poplatky, ktoré ministerstvo bude zverejňovať, je výborná vec. Funguje to aj pri iných slobodných povolaniach, ktoré majú priamo vo vyhláške uvedené zoznamy svojich výkonov, za ktoré môžu brať poplatky alebo tarify. Je to aj pri advokátoch alebo pri notároch. Čiže ja osobne si myslím, že toto je práve tá dobrá cesta, že bude priamo zverejnené, za čo bude môcť lekár vyberať nejaké poplatky. A pokiaľ ešte aj ministerstvo bude stanovovať maximálne ceny alebo maximálne poplatky pri týchto výkonoch, to o to bude ešte lepšie. Preto ja predmetný pozmeňujúci návrh pánov poslancov Blanára a Bašku vítam a myslím si, že veľmi pomôže urobiť poriadok už dnes v dosť rozbitom systéme poplatkov, ktoré zaviedol ešte pán Zajac.
Figeľ, Ján, podpredseda NR SR (2014-03-26):
S ďalšou faktickou Gábor Gál.
Kažimír, Peter, podpredseda vlády a minister financií SR (2013-10-17):
Ďakujem veľmi pekne. Kľúčovým cieľom návrhu tohto zákona je implementácia Zmluvy o stabilite, koordinácii a správy v hospodárskej a v menovej únii. Ide o zmluvu, ktorú sme ratifikovali v tomto parlamente drvivou väčšinou hlasov všetkých poslancov. Najdôležitejšie úpravy, ktoré návrh zákona obsahuje, sú: Po prvé, ide o ustanovenia o vyrovnanom rozpočte verejnej správy, ktorými sa implementuje Zmluva o stabilite, koordinácii a správe v hospodárskej a menovej únii. Ide o zavedenie pravidla o štrukturálnom schodku verejnej správy v súlade so zmluvou, stanovuje maximálnu prípustnú výšku štrukturálneho deficitu na pol percenta hrubého domáceho produktu. Približovanie sa k strednodobému rozpočtovému cieľu, ktorý je stanovený v zmluve, sa zabezpečuje v súlade s programom stability. Stanovenie korekčného mechanizmu pri odchýlení sa od strednodobého cieľa alebo odporujúcemu tomuto cieľu; stanovuje korekčný mechanizmus, ktorým je návrh opatrení, a určuje výdavok a určenie výdavkových limitov s cieľom znížiť štrukturálny schodok na želateľnú úroveň na návrh ministerstva financií. Rozhodnutie o prijatí opatrení, ktoré sa navrhuje do spôsobnosti vlády. Ak vláda rozhodne, že sa korekčný mechanizmu neuplatní, zašle Národnej rade písomné zdôvodnenie rozhodnutia o neuplatnení takéhoto mechanizmu. Ide o vymedzenie pôsobnosti Rady pre rozpočtovú zodpovednosť v súvislosti s uplatňovaním korekčného mechanizmu. Rade pre rozpočtovú zodpovednosť sa prisudzuje pôsobnosť priebežne hodnotiť a zverejňovať, či vznikli dôvody na uplatnenie korekčného mechanizmu a či sa v prípade, keď vláda rozhodne o uplatnení takéhoto mechanizmu, tento korekčný mechanizmus správne realizuje v praxi. Návrh zákona opravuje zjednotenie postupu pre možnosť používania taxatívne vymenovaných bežných výdavkov z princípov používania kapitálových výdavkov, ďalej vyňatie príspevkových organizácií, ktoré sú zdravotníckymi zariadeniami poskytujúcimi zdravotnú starostlivosť, a podmienok ustanovených vo vzťahoch k pokrývaniu výrobných nákladov tržbami. Toľkoto na úvod, ďakujem veľmi pekne.
Šimečka, Michal, podpredseda NR SR (2024-05-09):
Ďakujem pekne. Pán poslanec Šalitroš, nech sa páči.
M. Číž, podpredseda NR SR: (2006-12-07):
Pán poslanec Jozef Šimko, nech sa páči.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 139, za 94, zdržalo sa 44, 1 nehlasoval. Uvedený návrh sme schválili.
Bugár, Béla, podpredseda NR SR (2018-09-19):
Na vystúpenie pána poslanca s faktickou poznámkou ako jediný pán poslanec Galek. Nech sa páči.
Figeľ, Ján, podpredseda NR SR (2015-03-11):
Pochopili. Ďakujem pekne za kľud v sále.
Laššáková, Jana, podpredsedníčka NR SR (2012-10-18):
Na vystúpenie pána poslanca nie sú faktické poznámky. Vyhlasujem rozpravu za skončenú. Chce k rozprave zaujať stanovisko navrhovateľ? (Reakcia navrhovateľa.) Áno, nech sa páči, pán minister.
Grendel, Gábor, poslanec NR SR (2024-01-23):
Ďakujem za slovo, pán predsedajúci. Pani poslankyňa Kalmárová, rád pripomínam ten kalendár, takže urobím to aj dnes. Dnes sa začal druhý týždeň, kedy už podľa návrhu vlády nemala existovať špeciálna prokuratúra a 1 300 otvorených spisov malo prejsť na krajské prokuratúry bez prípravy, na hulváta, len aby pomohli vybranej skupinke ľudí, ktorým chceli už od 15. januára doručiť beztrestnosť. Sľúbil som nedávno štatistiku k tým údajným drakonickým trestom, takže dnes tomuto sľubu chcem učiniť zadosť. Právoplatne ukončených je dnes približne 40 prípadov korupcie a ekonomickej trestnej činnosti. Toto číslo je už známe a opakuje sa v tejto diskusii pomerne často. Čo však veľmi nezaznieva, je pomer medzi podmienečnými a nepodmienečnými trestami v tých 40 prípadoch. Tak aby ste vedeli, zo 40 odsúdených osôb skončilo vo väzení 12 a 28 odsúdených dostalo podmienečný trest. To sú tie ich drakonické tresty. 12 odsúdených zo 40, jedna tretina. Dve tretiny právoplatne odsúdených, teda drvivá väčšina, dostala už teraz pri súčasnom znení Trestného zákona podmienečný trest. To sú ich tie drakonické tresty, ktoré potrebujú silou-mocou v skrátenom legislatívnom konaní zmeniť, len aby ste vedeli.
Šeliga, Juraj, podpredseda NR SR (2021-02-05):
Pán Suja, chcete reagovať? Nech sa páči.
Dostál, Ondrej, poslanec NR SR (2020-09-18):
Ďakujem, pán predsedajúci, teda ja som pôvodne ani nemal v pláne vystupovať, ale teda keď pán podpredseda Národnej rady očakáva nejakú vášnivú diskusiu, tak nechcem ho úplne sklamať, tak aspoň pár slov by som, by som povedal k tomu návrhu zákona, asi to až tak vášnivé nebude. A táto novela je reakciou na, na novelu z roku 2018, myslím, a ktorú, ktorá bola, ktorá bola schválená teda z iniciatívy vtedajšieho predsedu Národnej rady a vtedajšieho aj terajšieho predsedu Slovenskej národnej strany, nedávno znovu potvrdeného Andreja Danka. A tá novela obsahovala veľké množstvo ustanovení. Väčšina tých ustanovení je úplne v poriadku. Vyplynula z podnetov, ktoré malo ministerstvo vnútra na základe aplikačnej praxe, kde sa ukázalo, že niektoré veci je potrebné upraviť podrobnejšie alebo inak ako dovtedy. No ale dostali sa, dostali sa do tej novely a potom aj do zákona o politických stranách a neskôr aj do rôznych volebných zákonov a zákonov o volebnej kampani aj rôzne podivuhodnosti a nelogickosti. Súhlasím s pánom poslancom Vetrákom, že je potrebné sa k tomu, k tomu vrátiť. Otázka je, že ako rýchlo, a teda v akom, v akom rozsahu. Len by som si dovolil upozorniť napríklad na to, že tá novela stanovila nejaké, štruktúru orgánov a počty, minimálne počty členov orgánov strany, že orgány strany sú najmä najvyšší výkonný, rozhodcovský a revízny orgán, každý orgán strany okrem štatutárneho musí mať najmenej troch členov. Výkonný orgán strany musí mať najmenej deväť členov a najvyšší orgán strany musí mať najmenej dvadsaťsedem členov. Čiže stanovili sa veci, ktoré dovtedy boli v zákone upravené iba rámcovo a podľa môjho názoru to bolo úplne v poriadku, že má existovať nejaký štatutárny orgán a má, má existovať nejaký kontrolný a revízny orgán, ale išlo sa do podrobností, do podrobností, ktoré podľa môjho názoru nie sú, nie sú odôvodnené. A určite to nevyplynulo z problémov aplikačnej praxe, vyplynulo to zo svojvôle vtedajších, vtedajších poslancov SNS, a teda najmä predsedu SNS, ktorý mal pocit, že takýmto spôsobom by sa to malo zaregulovať. A teda myslím si, že sú to veci, ktoré síce možno nemajú také praktické dopady ako niektoré, niektoré iné naliehavé veci, ale myslím si, že by sme sa k nim mohli vrátiť možno aj, aj teda, ak by bola vôľa, v rámci druhého čítania, doplniť tam nejaké veci. Alebo keď nie, tak, tak, tak by sme, by sme si mali k tomu sadnúť a povedať, že čo z tých pozostatkov Dankovej novely, ktoré boli jeho autorskou licenciou, a si myslíme, že má naďalej ostať v zákone o politických stranách a čo, čo by sme zo zákona o politických stranách mali dať preč a vrátiť ho do toho pôvodného preddankovského stavu. Ďakujem.
P. Frešo, poslanec: (2008-11-06):
Takto čítam tento návrh zákona, takto čítam tie pozmeňujúce návrhy, ktoré k tomu padajú. Ešte raz to zopakujem. Budú penalizovaní obyvatelia veľkých mestských častí, kde bude váha ich hlasov znížená až na jednu desatinu oproti okrajovým mestským častiam len preto, aby byrokrati boli menej kontrolovaní. Iný zámer za tým nevidím. Keby predkladateľ zákona naozaj chcel niečo ušetriť, tak začne robiť niečo s častou mestskou a miestnou byrokraciou. To by som zobral. Ale začať od toho, že tí, ktorí majú kontrolovať túto byrokraciu budú vytláčaní, to nepovažujem za správne a už vôbec nepovažujem za správne, keď sú vytláčaní za cenu porušovania ústavného práva rovnosti hlasov vo voľbách. To si myslím, že je veľmi, veľmi, veľmi vážny precedens, ktorý sa tu snaží táto vládna koalícia zaviesť. Ďakujem pekne.
Žiga, Peter, podpredseda NR SR (2024-06-14):
Prerušujem rokovanie o tomto bode programu. Nasleduje prvé čítanie o návrhu poslancov Anny Záborskej a Richarda Vašečku na vydanie zákona, ktorým sa mení a dopĺňa zákon č. 131 o pohrebníctve v znení neskorších predpisov a o zmene a doplnení niektorých zákonov. Návrh zákona má parlamentnú tlač 46, návrh na jeho pridelenie na prerokovanie výborov je v rozhodnutí č. 52. Pán poslanec Vašečka, vy budete uvádzať zákon? Spravodajca by mal byť pán František Majerský, toho tu nevidím, máte náhradu za tohto spravodajcu? (Reakcia z pléna.) Tak vám budem, keďže tu nie je prítomný spravodajca, tento bod odkladáme na koniec schôdze. Ďakujem aj ja. Nasledujúcim bodom je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 595 o dani z príjmov v znení neskorších predpisov a ktorým sa dopĺňa zákon č. 461/2003 o sociálnom poistení. Návrh zákona má tlač 73, návrh na jeho pridelenie na prerokovanie výborov je v rozhodnutí č. 66, predkladateľom by mal byť poslanec Matovič, nie je v sále. Kolegovia, ktorí ste v skupine poslancov, chcete predložiť? Materiál prepadá. Predpokladám, že aj ďalšie, čítanie o zákone č. 18/1996 o cenách, ktorý mal uviesť pán poslanec Jakab, nie je prítomný, prepadá. Ďalším zákonom by mal byť školský ombudsman, návrh má parlamentnú tlač 162, tiež nie, pani poslankyňa Škopová tu nie je. Ďalším by mal byť zákon 311/2001 Zákonník práce, pán poslanec Matovič nie je v sále, prepadá. Máme tu potom ústavný zákon, dobre. Zlúčená rozprava, áno. Pristúpime k rokovaniu o bodoch 77 a 78 programu, ku ktorým bude zlúčená rozprava. Je to prvé čítanie o návrhu skupiny poslancov na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je pod tlačou 175, návrh na jeho pridelenie na prerokovanie výborom je v rozhodnutí č. 172. Druhým bodom je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 301/2005 Trestný poriadok v znení neskorších predpisov. Tento návrh zákona má tlač 176, návrh na jeho pridelenie na prerokovanie výborom je v rozhodnutí č. 173. Dávam slovo poslankyni Veronike Remišovej, aby za skupinu poslancov obidva návrhy zákonov uviedla. Nech sa páči, pani poslankyňa. (Rokovanie v prvom čítaní v zlúčenej rozprave o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 175, a o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 176.)
M. Číž, podpredseda NR SR: (2007-02-07):
Poprosím tiež pána ministra, aby sa dostavil do rokovacej sály. Vážené kolegyne, kolegovia, poprosím vás, aby ste zaujali miesta. Už sme kompletní. Svoje miesto zaujal minister hospodárstva, ako aj spravodajca poverený gestorským výborom. Poprosím, páni poslanci, aby ste zaujali miesta v poslaneckých laviciach. Budeme pokračovať teda v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov  v znení neskorších predpisov, tak ako to máme v tlači 149. Budeme pokračovať v prerušenej rozprave. Teraz vystúpi v rozprave pán poslanec Stanislav Kahanec, pripraví sa pán poslanec Mikloš Ivan.
Laššáková, Jana, podpredsedníčka NR SR (2015-10-30):
S reakciou pán navrhovateľ, nech sa páči.
Blanár, Juraj, podpredseda NR SR (2021-04-30):
Ďakujem. Poprosím, aby niekto zaujal miesto na pozícii predkladateľa, pretože teraz udeľujem slovo pánovi ministrovi školstva Gröhlingovi. Nech sa páči, pán minister, máte slovo.
Pellegrini, Peter, podpredseda NR SR (2020-04-29):
Pán predseda Vetrák.
Jurčík, Ľudovít, poslanec NR SR (2011-04-05):
Ďakujem, pán predsedajúci. Pán Lazár, musím uznať, že máte veľmi kultivovaný a slušný prejav. A z toho, čo hovoríte, je vždy jasné, že o čo vám ide, a má to hlavu a pätu. Ale budem vám trošičku oponovať, alebo, resp. doplním na to svoj pohľad. Nebudem sa vracať k tomu, čo tu bolo povedané na margo Martinskej teplárenskej, pretože tam by som úplne v pohode mohol povedať, že ešte od roku 2006 do roku 2009, čiže za štyri roky sa zvýšila cena tepla na „oestéčku“ zo 413 korún na 507. Ale k tej vašej skôr. Pozrite sa, každý rok sa platili slušné dividendy – 50, 70 mil. korún a tak ďalej. V roku 2009 to bolo zrazu len 300 tis. eur, stúpali vám postupne záväzky, stúpali vám na viac ako dvojnásobok bankové úvery a klesali vám pohľadávky. Čiže ja matematicky veľmi jednoducho viem povedať, že kde je problém, ale to, samozrejme, je na inú diskusiu. Čiže nepovedal by som, že to hospodárenie bolo také excelentné, ako vy hovoríte. A chcel by som sa možno spýtať, že kde ste investovali do nových, podotýkam, nových obnoviteľných zdrojov elektrickej energie, na základe ktorých ste dostali podľa zákona 309 podporu alebo doplatok? Pokiaľ viem, tak tam sa to malo vzťahovať na nové zariadenia, a tie TG1, 2, čo ste tam mali, tie ste tam mali aj predtým, alebo čo sú tam. Takže zhodou okolností aj ten zákon reagoval na to, že vy tam máte 120 megawattov a 125 bola podpora. Čiže tých vecí, ktoré, samozrejme, by sa dalo o nich polemizovať, je oveľa viacej. Je to jedno, či to má ten alebo ten vlastník. Vždy zaplatia ľudia. Problém je v tom, že keď je to štátne, tak aj tí, ktorí to. (Prerušenie vystúpenia časomerom.)
Kéry, Marián, poslanec NR SR (2018-11-29):
Ďakujem za slovo. Vážený pán predseda, v rozprave k predmetnej tlači vystúpilo 23 poslancov, pozmeňujúce a doplňujúce návrhy predložili poslanci Kéry, Uhrík a Klus. Pán predseda, dajte, prosím, hlasovať o mojom pozmeňujúcom a doplňujúcom návrhu.
Viskupič, Jozef, poslanec NR SR (2015-07-02):
Ešte raz, do záznamu by som chcel uviesť, ak chcete, môžete dať o tom hlasovať, aby v rámci procedúry bolo jasné, že som sa prihlásil pred tým, ako ste uzavreli možnosť prihlásiť sa. Bolo to možno veľmi tesné, ale presne som sledoval to, kedy ste povedali, že uzatváram možnosť uzavrieť, uzatváram možnosť prihlásiť s faktickými poznámkami. Ďakujem.
Huba, Mikuláš, poslanec NR SR (2014-09-17):
Ďakujem pekne za slovo. Nie som ekonóm, ani právnik, ale natoľko moje vzdelanie a skúsenosť stačia, aby mi bolo od začiatku jasné, že keď sa pripravuje nové programové obdobie Európskej únie a na to nadväzujúce nové operačné programy, a to na dlhých sedem rokov, teda dokumenty a rámce, ktoré do značnej miery predurčia fungovanie celej Európskej únie a jej jednotlivých krajín na toto relatívne dlhé obdobie, tak je to niečo natoľko dôležité, že by sa tým mala zaoberať aj Národná rada. A preto som opakovane navrhoval procedurálnym návrhom doplniť program jednotlivých našich schôdzí Národnej rady aj o tento bod, aby sme boli informovaní o príprave a jednotlivých krokoch v rámci celého tohto procesu zo strany vlády a jednotlivých rezortov. Ako to už býva na tejto pôde zvykom, dopadol som podobne, ako väčšina ostatných opozičných návrhov, nikdy mi nebolo vyhovené. Inými slovami v tom kroku A, ktorý je podľa môjho názoru rozhodujúci, tam nás vláda ako parlament obišla, teda zaobišla sa bez nás. Teraz sme v kroku B. Dnes sme už v podstatne náročnejšej pozícii, už máme oveľa menšiu šancu celý ten proces ovplyvniť, ale predsa aj ten krok B je dôležitý a preto som aj podporil pozmeňujúci a doplňujúci návrh, ktorý tu predniesol kolega Beblavý. Myslím si, že jeho prijatím by sme v mnohom predišli tým problémom, ktorých sme svedkami v tomto programovom období, s pozastavenými eurofondmi a podobne a naozaj by sme tu ingerenciu parlamentu a nezávislých odborníkov aspoň čiastočne zabezpečili. Ďakujem.
Grendel, Gábor, podpredseda NR SR (2021-04-01):
Pán poslanec Osuský s faktickou poznámkou.
Bugár, Béla, podpredseda NR SR (2017-03-28):
Pán poslanec Poliačik.
Hrnčiar, Andrej, podpredseda NR SR (2017-02-08):
Ďakujem. Poprosím vás, aby ste zaujali svoje poslanecké miesto, nakoľko je zlúčená rozprava a toľko miest pre spravodajcov nemáme. Ešte predtým, než otvorím zlúčenú rozpravu, poprosím pána poslanca Beblavého, aby uviedol návrh na vydanie zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov v územnej samospráve a o zmene a doplnení niektorých zákonov v znení neskorších predpisov. Návrh zákona je pod tlačou 401. Návrh na jeho pridelenie na prerokovanie výborom je v rozhodnutí č. 418.
Laššáková Jana, podpredsedníčka NR SR (2014-05-14):
Dobre.
Košútová, Magda, poslankyňa NR SR (2015-11-11):
Ďakujem pekne za slovo. Národná rada Slovenskej republiky uznesením č. 1942 z 23. septembra 2015 pridelila vládny návrh zákona týmto výborom: Ústavnoprávnemu výboru Národnej rady a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v určenej lehote. Poslanci Národnej rady, ktorí nie sú členmi výborov, neoznámili v určenej lehote gestorskému výboru žiadne stanovisko. Výbory Národnej rady zaujali k návrhu tieto stanoviská. Ústavnoprávny výbor súhlasil s návrhom zákona a odporučil ho Národnej rade Slovenskej republiky schváliť s pripomienkami. Výbor pre pôdohospodárstvo a životné prostredie odporučil Národnej rade návrh zákona schváliť s pripomienkami. Gestorský výbor odporúča hlasovať o bodoch spoločnej správy takto: o bodoch 1 až 10 a 12 až 27 hlasovať spoločne s návrhom gestorského výboru uvedené body schváliť, o bode 11 hlasovať s návrhom gestorského výboru uvedený bod neschváliť. Gestorský výbor odporúča návrh schváliť s pripomienkami. Spoločná správa výborov bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 398 z 10. novembra 2015. V citovanom uznesení výboru ma poveril tento výbor ako spoločného spravodajcu predkladať návrhy podľa zákona o rokovacom poriadku Národnej rady Slovenskej republiky. Pán predsedajúci, skončila som, prosím, otvorte rozpravu.
Grendel, Gábor, podpredseda NR SR (2021-10-19):
Dve faktické poznámky na vystúpenie pána podpredsedu Národnej rady. Nech sa páči, pani poslankyňa Kozelová.
Danko, Andrej, predseda NR SR (2016-06-07):
Procedurálny, pani poslankyňa Alena Bašistová.
Šeliga, Juraj, podpredseda NR SR (2021-03-31):
Pán poslanec Suja, nech sa páči.
Kamenický, Ladislav, poslanec NR SR (2017-06-15):
Takisto pripomínam, dnes výbor pre financie a rozpočet o 13.00 hod. Ďakujem pekne. (Ruch v sále.)
Pellegrini, Peter, predseda NR SR (2014-11-26):
Ďakujem pekne. Pýtam sa, či chce zaujať záverečné stanovisko spravodajca. Nie je tomu tak. Ďakujem pekne. Končím rokovanie o tomto bode a prerušujem rokovanie. Podľa schváleného programu pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1209. Spoločná správa výborov má tlač 1209. Poprosím, pán podpredseda vlády a minister financií, aby ste vládny návrh zákona odôvodnili.
Šimečka, Michal, podpredseda NR SR (2024-06-21):
Ďakujem pekne. Pán poslanec Ledecký, nech sa páči.
P. Hrušovský, predseda NR SR: (2004-09-23):
Pán poslanec Cagala, nech sa páči. M. Cagala, poslanec: Ďakujem pekne za slovo. Vážený pán predseda, vážený pán minister, dovoľte mi niekoľko slov k tomu, čo dnes prerokúvame, t. j. zákonu o miestnych daniach a poplatkoch. Pán minister Mikloš hovoril, že sa so ZMOS-om dlho o tom rokovalo, ale, žiaľbohu, s podnikateľmi sa o tomto moc nerozprávalo a to sú práve tí, ktorí budú napĺňať aj túto časť daní a poplatkov v rámci miest. A v rámci miest... (Ruch v sále.)
Linhart, Patrick, poslanec NR SR (2021-11-10):
Pani poslankyňa Kavecká, pani kolegyňa, veď my sme na jednej lodi, veď to vieš. Chceme rovnakú vec, chceme dosiahnuť rovnaký úspech pre tých, ktorí neporušili zákon, aby neboli jednoducho trestaní. Ale ja mám trošku zmiešané pocity z toho vystúpenia, lebo teraz tomu nerozumiem, ale ja si s tebou sadnem potom a potom si to snáď vysvetlíme tvárou v tvár. Nepotrebujem to tu rozmazávať, ale nerozumiem tomu, prečo sa má vlastne sťahovať návrh zákona, aj keď je to návrh zákona opozičného poslanca, keď je v poriadku. Pokiaľ niečo nie je v poriadku, tak dobre, môžme to zmeniť predsa pozmeňovákom, ja som za to, keď mi to vysvetlíš, ale ja som nepočul žiadnu kritiku, že ktoré body nie sú v poriadku a prečo by sme to mali tak urobiť. A preto ja hovorím a vyhlasujem, aj keď som koaličný poslanec, pre mňa je to hodnotová záležitosť a vždy sme si povedali na začiatku, že budeme podporovať dobré návrhy. V koaličnej zmluve sa nepíše nič, že by sa nemohli podporovať dobré návrhy, pokiaľ sa jedná o opozičného poslanca, a špeciálne nie v hodnotovej otázke. Lebo toto je hodnotová otázka. Dneska máme hlasovanie pani Záborskej. Veď to je etická hodnotová otázka. To ide o to, že však ľudia sú hodnota, však oni predsa budú vysťahovaní, nebudú mať kde bývať. Čiže ja vítam tvoju iniciatívu, ja som za. Si aj pani starostka, ja som za to, aby sme si sadli, aby sme si to prebrali, a veľmi pekne ti ďakujem za tvoje vystúpenie.
M. Číž, podpredseda NR SR: (2007-02-06):
Tým sme vyčerpali, vážené kolegyne, kolegovia, program k tomuto bodu. Teda uzatváram rozpravu. Pýtam sa navrhovateľa, či chce zaujať k rozprave stanovisko. Nech sa páči, pán minister.